
Európsky parlament,
–	so zreteľom na návrh Komisie pre Európsky parlament a Radu (COM(2023)0209),
–	so zreteľom na článok 294 ods. 2, článok 173 ods. 3 a článok 322 ods. 1 písm. a) Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0136/2023),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Dvora audítorov z 18. apríla 2023[footnoteRef:1], [1:  	Zatiaľ neuverejnené v úradnom vestníku.] 

–	so zreteľom na stanovisko Európskeho hospodárskeho a sociálneho výboru z 13. júla 2023[footnoteRef:2], [2:  	Ú. v. EÚ C 349, 29.9.2023, s. 167.] 

–	so zreteľom na stanovisko Výboru regiónov z 30. novembra 2023[footnoteRef:3], [3:  	Ú. v. EÚ C, C/2024/1049, 9.2.2024, ELI: http://data.europa.eu/eli/C/2024/1049/oj.] 

–	so zreteľom na predbežnú dohodu schválenú gestorským výborom podľa článku 74 ods. 4 rokovacieho poriadku, a na záväzok zástupcu Rady, vyjadrený v liste z 21. marca 2024, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	so zreteľom na článok 59 rokovacieho poriadku,
–	so zreteľom na stanoviská Výboru pre zahraničné veci a Výboru pre dopravu a cestovný ruch, 
–	so zreteľom na správu Výboru pre priemysel, výskum a energetiku (A9-0426/2023),
1.	prijíma nasledujúcu pozíciu v prvom čítaní;
2.	berie na vedomie vyhlásenie Komisie, ktoré je uvedené v prílohe k tomuto uzneseniu a ktoré bude uverejnené v sérii C Úradného vestníka Európskej únie;
3.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
4.	poveruje svoju predsedníčku, aby postúpila túto pozíciu Rade, Komisii a národným parlamentom.

P9_TC1-COD(2023)0109
Pozícia Európskeho parlamentu prijatá v prvom čítaní 24. apríla 2024 na účely prijatia nariadenia Európskeho parlamentu a Rady (EÚ) 2025/..., ktorým sa stanovujú opatrenia na posilnenie solidarity a kapacít v Únii na odhaľovanie kybernetických hrozieb a incidentov, prípravu a reakciu na ne a ktorým sa mení nariadenie (EÚ) 2021/694 (akt o kybernetickej solidarite)


(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2025/38.)


PRÍLOHA K LEGISLATÍVNEMU UZNESENIU

[bookmark: _GoBack]Vyhlásenie Komisie o rozpočte k návrhu nariadenia Európskeho parlamentu a Rady (EÚ) 2025/38 z 19. decembra 2024, ktorým sa stanovujú opatrenia na posilnenie solidarity a kapacít v Únii na odhaľovanie kybernetických hrozieb a incidentov, prípravu a reakciu na ne (akt o kybernetickej solidarite)[footnoteRef:4] [4:  	Ú. v. EÚ L, 2025/38, 15.1.2025, ELI: http://data.europa.eu/eli/reg/2025/38/oj.] 

1.	Legislatívny finančný výkaz Komisie pripojený k návrhu aktu o kybernetickej solidarite bol uverejnený v apríli 2023. Odvtedy sa príslušné odhadované údaje zmenili v dôsledku prijatia alebo očakávaného prijatia iných legislatívnych aktov.
2.	Spoluzákonodarcovia dosiahli 5. marca 2024 predbežnú politickú dohodu o obmedzení prerozdelenia prostriedkov zo špecifického cieľa 4 Pokročilé digitálne zručnosti na 22 miliónov EUR na špecifický cieľ 3 Kybernetická bezpečnosť a dôvera programu Digitálna Európa, ktorý sa predpokladá v legislatívnom finančnom výkaze.
3.	S cieľom zohľadniť podmienky predbežnej politickej dohody Komisia aktualizovala legislatívny finančný výkaz aktu o kybernetickej solidarite, pokiaľ ide o finančné krytie pre špecifické ciele 2 Umelá inteligencia, 3 Kybernetická bezpečnosť a dôvera a 4 Pokročilé digitálne zručnosti, pričom zohľadnila prerozdelenie, na ktorom sa dohodli spoluzákonodarcovia.
4.	Finančné krytie na obdobie 2025 – 2027 uvedené v aktualizovanom legislatívnom finančnom výkaze je preto, bez toho, aby boli dotknuté právomoci Komisie v rámci ročného rozpočtového postupu, takéto:
–	[544 726 000 EUR] na špecifický cieľ 2 Umelá inteligencia s prihliadnutím na 65 miliónov EUR prerozdelených na špecifický cieľ 3 Kybernetická bezpečnosť a dôvera.
–	[44 451 000 EUR] na špecifický cieľ 3 Kybernetická bezpečnosť a dôvera – časť pod priamou správou Komisie vrátane 26 miliónov EUR prerozdelených z špecifických cieľov 2 a 4.
–	[353 190 613] EUR na špecifický cieľ 3 Kybernetická bezpečnosť a dôvera – časť spravovaná Európskym centrom kompetencií v oblasti kybernetickej bezpečnosti vrátane prerozdelenia 61 miliónov EUR zo špecifických cieľov 2 a 4.
–	[167 162 423 EUR] na špecifický cieľ 4 Pokročilé digitálne zručnosti s prihliadnutím na prerozdelenie 22 miliónov EUR na špecifický cieľ 3 Kybernetická bezpečnosť a dôvera.
5.	Rezerva EÚ na účely kybernetickej bezpečnosti sa bude financovať z finančného krytia špecifického cieľa 3 Kybernetická bezpečnosť a dôvera – časť pod priamou správou Komisie (ktorá sa podľa aktualizovaného LFV odhaduje na [44 451 000] EUR).

